Før første sesong av Eliteserien i 2008/2009 hentet Vegakameratene inn Kai Bardal som trener, samtidig som spillertroppen ble forsterket med nye spillere som Jonas Wiseth, Kim Rune Ovesen og Fredrik Høgaas fra Steinkjer. Etter en veldig god start, med 3 av 3 mulige seire i åpningshelga, ble det kun ett poeng i andre spillehelg, og laget falt på tabellen. Til slutt endte laget på 4.-plass, bak henholdsvis Nidaros, KFUM og Holmlia.